作者：林正大
词牌/韵律：贺新凉・贺新郎

paragraphs: 生长湖山曲。
羡君儿、呼吸湖光，饱餐山渌。
世外不须论隐逸，谁似先生冰玉。
自骨冷、神清无俗。
我不识君曾梦见，炯双瞳、碧色光相烛。
遗妙语，看不足。
生平高节难为续。
到如今、凛凛风生，言犹可录。
不作相如封禅藁，身后谁荣谁辱。
争肯效、白头吟曲。
好与水仙为伴侣，傍西湖、湖畔修修竹。
时一酹，荐秋菊。